اوروپا بیرلیگی تشقی علاقه لر و خوفسیزلیک سیاست لری عالی نماینده سی جوزیپ بوریل, اوروپا بیرلیگی تشقی ایش لر وزیرلری فوق العاده ویدیوکنفرانس ییغیلیشی آرتیدن مهم بیانات لر بیردی.
"اوروشده قازانگن تامان طالبان بولدی. اولر بیلن گپله شیشی میز کیره ک" دییه قید ایتگن بوریل, طالبان نینگ انسان حق لری و بیرلشگن ملتلر تشکیلاتی خوفسیزلیک کینگشی قرار لری گه اویغون حرکت ایتیشی اوچون برچه امکانیت لریدن فایده له نه دیگن لیک لری نی بیلدیردی.
بوریل, افغانستان خلقی نی قوللب- قوتلش گه دوام ایته دیگن لیک لری نی معلوم قیلدی.
جوزیپ بوریل, بو نینگ طالبان نی رسمی تن آلیش ایمس, بلکه کیره کلی تدبیر لر نی آلیش معنی سی گه کیله دیگن لیگی نی بیلدیردی.
بوریل اوروپا بیرلیگی نینگ طالبان بیلن هرقنده ی بیر همکارلیگی نینگ, "تینچلیک سیور و کینگ کولملی ییچیم, عیال لر, یاش لر و اقلیت لر داخل برچه افغان لرنینگ اساسی حق لری گه حرمت کورسه تیلیشی" دایره سیده بوله دیگن لیگی نی معلوم قیلدی.
جوزیپ بوریل, اولویت لری نینگ اوروپا بیرلیگی وطنداش لری و 20 ییلدن آرتیق بیر مدت دن بیری اوروپا بیرلیگی بیلن همکارلیک قیلیب کیلگن افغان لرنینگ منطقه دن چیقاریلیشی دن عبارت ایکن لیگی نی معلوم قیلدی.
بوریل, "افغانستان دن چیقماقچی بولسه اولر بیلن همکارلیک قیله میز.  اولر نی کیتیریب اوروپا بیرلیگی اولکه لری گه جایلشتیریش اوچون همه نرسه نی قیله میز.  بو کیشی لرنی قبول قیلیش گه تیار بولگن اسپانیا گه منتدارچیلیک بیلدیره من" دییه قید ایتدی.
بوریل, بحث موضوعی تقریباً 400 کیشی نینگ کیین چه لیک ویزه بیره دیگن اوروپا بیرلیگی اولکه لری گه ترقه تیله دیگن لیگی نی معلوم قیلدی.
باشقه بیر اولویت لری نینگ افغانستان ده گی ینگی امنیتی وضعیت نینگ اوروپا گه کوپلب کیشی نینگ قانونی بولمه گن یوللر آرقه لی کیلیشی گه سبب بولیشی نینگ آلدی نی آلیش دن عبارت ایکن لیگی نی بیلدیردی. بوریل اوشبو توغریده اعضا و ترانزیت اولکه لر بیلن مذاکره قیله دیگن لیک لر ینی ایسله تیب اوتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
